turjo4nis/wikipedia-bn-dump-20250701 huggingface dataset:
উইলিয়াম মরিস

উইলিয়াম মরিস () (২৪ মার্চ ১৮৩৪ – ৩ অক্টোবর ১৮৯৬) ছিলেন একজন ইংরেজ টেক্সটাইল ডিজাইনার, কবি, উপন্যাসিক, অনুবাদক এবং সমাজতান্ত্রিক কর্মী। তিনি তার কল্পলৌকিক উপন্যাস নিউজ ফ্রম নোহোয়্যার-এর জন্য বিখ্যাত ছিলেন। ব্রিটিশ চারু ও কারুকলা আন্দোলনের সাথে যুক্ত থেকে তিনি ঐতিহ্যবাহী ব্রিটিশ টেক্সটাইল শিল্প এবং এর উৎপাদনের প্রক্রিয়ায় গুরুত্বপূর্ণ অবদান রাখেন। তার সাহিত্যিক অবদান আধুনিক ফ্যান্টাসি সাহিত্য প্রতিষ্ঠায় সাহায্য করে, যেখানে তিনি ব্রিটেনের প্রথমদিকের সমাজতান্ত্রিক আন্দোলনে গুরুত্বপূর্ণ ভূমিকা পালনে সহযোগিতা করে।

তথ্যসূত্র 

১৮৩৪-এ জন্ম
১৮৯৬-এ মৃত্যু
ইংরেজ লেখক
ইংরেজ সমাজতাত্ত্বিক
ব্রিটিশ লেখক
মার্ক্সবাদী লেখক
শিল্পী লেখক
তাপিশ্রী শিল্পী
ইংরেজ মার্ক্সবাদী
ব্রিটিশ সাম্যবাদী
ব্রিটিশ মার্ক্সবাদী
ব্রিটিশ মধ্যযুগ বিশেষজ্ঞ
ব্রিটিশ সমাজতন্ত্রী
ইংরেজ নাস্তিক
ইংরেজ সাম্যবাদী
ইংরেজ পুরুষ ঔপন্যাসিক
ইংরেজ পুরুষ ছোটগল্পকার
ইংরেজ ছোটগল্পকার
মহাকবি
পুরাণপ্রসূ সাহিত্যিক
ভিক্টোরিয় ঔপন্যাসিক
জেমস হিল্টন (ঔপন্যাসিক)

জেমস হিল্টন () (৯ সেপ্টেম্বর, ১৯০০২০ ডিসেম্বর, ১৯৫৪) ছিলেন একজন ইংরেজ ঔপন্যাসিক ও চিত্রনাট্যকার। তিনি তার দারুণ বিক্রীত কল্পলৌকিক উপন্যাস লস্ট হরাইজন, গুডবাই, মিস্টার চিপস ও র‍্যান্ডম হার্ভেস্ট-এর জন্য বিখ্যাত ছিলেন।

তিনি হলিউডে চিত্রনাট্যও লিখতেন। তার উল্লেখযোগ্য চিত্রনাট্য হল কামিই (১৯৩৬), ফরেন করেসপন্ডেন্ট (১৯৪০) ও মিসেস মিনিভার (১৯৪২), শেষোক্ত চলচ্চিত্রের জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন।

উপন্যাসসমূহ
হিল্টনের প্রথম উপন্যাস ক্যাথেরিন হারসেলফ ১৯২০ সালে প্রকাশিত হয়, যখন তার বয়স ছিল ২০ বছর। তার বেশ কয়েকটি বই ছিল আন্তর্জাতিক দারুণ বিক্রীত (bestseller) এবং সফল চলচ্চিত্রের সাথে খাপ খেয়েছে। চলচ্চিত্রগুলোর মধ্যে উল্লেখযোগ্য হচ্ছে লস্ট হরাইজন (১৯৩৩), যেটি হথর্নডেন পুস্কার লাভ করে, গুডবাই, মিস্টার চিপ্স (১৯৩৪) এবং র‍্যানডম হারভেস্ট (১৯৪১)।

তথ্যসূত্র

বহিঃসংযোগ
 
 

১৯০০-এ জন্ম
১৯৫৪-এ মৃত্যু
২০শ শতাব্দীর ইংরেজ ঔপন্যাসিক
২০শ শতাব্দীর ইংরেজ চিত্রনাট্যকার
ইংরেজ পুরুষ ঔপন্যাসিক
ইংরেজ পুরুষ চিত্রনাট্যকার
ইংরেজ লেখক
ক্রাইস্ট কলেজ, কেমব্রিজের প্রাক্তন শিক্ষার্থী
ক্যালিফোর্নিয়ায় ক্যান্সারে মৃত্যু
যকৃতের ক্যান্সারে মৃত্যু
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
কুফী লিপি

কূফী লিপি হল আরবি হরফের প্রাচীন চারুলিপি রূপ। প্রাচীন নাবাতীয় বর্ণমালার পুনর্বিন্যাসে এই লিপির উদ্ভব হয়েছে। ৭ম শতাব্দীর শেষদিকে ইরাকের কুফায় এই লিপির উদ্ভব হয় ও পরে অন্যান্য স্থানে তা ছড়িয়ে পড়ে।  ১১শ শতাব্দী নাগাদ এটি কুরআনে ব্যবহৃত প্রধান লিপি ছিল।

ব্যবহার

৮ম থেকে ১০শ শতাব্দী পর্যন্ত পান্ডুলিপিতে কুফি লিপির ব্যবহার সবচেয়ে বেশি হত। সেলজুক মুদ্রা ও সৌধ এবং প্রথমদিককার উসমানীয় মুদ্রায় এই লিপি দেখতে পাওয়া যায়। এর আলঙ্করিক বৈশিষ্ট্য থাকায় তুরস্কে প্রজাতন্ত্র ঘোষণার আগে জনসাধারণের জন্য নির্মিত দালান ও বসতবাড়িতে অলংকরণের জন্য কূফী লিপিতে কারুকাজ করা হত।

ইরাকের বর্তমান পতাকায় কূফী লিপিতে আল্লাহু আকবর লেখা রয়েছে।

বর্গাকার ও জ্যামিতিক কূফী
দেয়ালে ব্যবহারের জন্য বর্গাকার ও জ্যামিতিক কূফী লিপি ব্যবহার হয়। ইরানের বান্নাই নামে পরিচিত পদ্ধতিতে কখনো সম্পূর্ণ দালান আল্লাহ, মুহাম্মদ  ও আলি ইবনে আবি তালিবের নাম লিখিত টাইলসে আচ্ছাদিত করা হয়।

পাশ্চাত্যে প্রভাব
সিউডো-কূফী বা কুফিস্ক হল কূফী লিপির অনুকরণে গড়ে উঠা লিপিশিল্প। রেনেসা বা মধ্য যুগে এই রীতি গড়ে উঠেঃ “ইউরোপীয় শিল্পে আরবির অনুকরণকে প্রায় সিউডো-কূফী বলে বর্ণনা করা হয়, এর উদ্ভব হয়েছে আরবি লিপি থেকে যাতে সোজা ও কৌণিক টানের উপর গুরুত্বারোপ করা হয়, এবং তা ইসলামি স্থাপত্যের অলংকরণে প্রায়শ ব্যবহার হয়"।

গ্যালারি

আরও দেখুন

 আরবি চারুলিপি
 বাব আকনাউ
ফারসি চারুলিপি

তথ্যসূত্র

গ্রন্থপঞ্জি 

 Mack, Rosamond E. Bazaar to Piazza: Islamic Trade and Italian Art, 1300–1600, University of California Press, 2001 
Wolfgang Kosack: Islamische Schriftkunst des Kufischen. Geometrisches Kufi in 593 Schriftbeispielen. Deutsch – Kufi – Arabisch. Christoph Brunner, Basel 2014, .

বহিঃসংযোগ

 Square Kufic lectures: alphabet (stylized), examples, square designs
 Kufic manuscript alphabet
 On The Origins Of The Kufic Script
 Kufic Script
 Square Kufic Script
 Square Kufic

আরবি চারুলিপি
সৈয়দপুর (দ্ব্যর্থতা নিরসন)

সৈয়দপুর দ্বারা বোঝানো যেতে পারে:

বাংলাদেশ 
 সৈয়দপুর, নীলফামারী জেলার একটি শহর
 সৈয়দপুর পৌরসভা, সৈয়দপুর শহরের স্থানীয় সরকার ব্যবস্থা, পৌরসভা
 সৈয়দপুর উপজেলা, বাংলাদেশের নীলফামারী জেলার অন্তর্গত একটি উপজেলা
 সৈয়দপুর ইউনিয়ন, বাংলাদেশের সীতাকুন্ড উপজেলার অন্তর্গত একটি ইউনিয়ন
 সৈয়দপুর বিমানবন্দর, বাংলাদেশের নীলফামারীতে অবস্থিত একটি অভ্যন্তরীণ বিমানবন্দর
 সৈয়দপুর শাহারপাড়া ইউনিয়ন, সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন
 সৈয়দপুর, ইউনিয়নের নামের গ্রাম

ভারত 
 সৈয়দপুর, উত্তরপ্রদেশ, ভারতে উত্তর প্রদেশের গাজীপুর জেলার একটি শহর।

পাকিস্তান
সূরা মু'মিনূন

আল মু'মিনূন , (), (মুমিনগণ) মুসলমানদের ধর্মীয় গ্রন্থ কুরআনের ২৩ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১৮টি।

নামকরণ
প্রথম আয়াত قَدْ أَفْلَحَ الْمُؤْمِنُونَ	থেকে সূরার নাম গৃহীত হয়েছে।

বিষয়বস্তু
এই সূরার মূল বক্তব্য হচ্ছে চারিত্রিক গুণাবলী যা মুমিন বা বিশ্বাসী হওয়ার 'বীজতলা ' বা মূলভিত্তি। বিশেষভাবে উল্লেখ করা হয়েছে সেই রূপ পরিবেশের যখন সত্যকে অস্বীকার করা হয় এবং সত্যের অনুসারীদের অত্যাচার ও অপমানে জর্জরিত করা হয়। সত্য এক, অদ্বিতীয় এবং সন্দেহাতীত এবং শেষ পর্যন্ত সত্য চিরস্থায়ী। যারা পাপের রাস্তায় থাকে তাদের শেষ মুহুর্তের অনুতাপ গ্রহণযোগ্য হবে না।

আরও দেখুন
 কুরআন
 সূরা ইব্রাহীম
 আল আম্বিয়া

তথ্যসূত্র

বহিঃসংযোগ 
 কোরআন শরীফ
 আল কোরআনঃডিজিটাল (ধর্ম বিষয়ক মন্ত্রণালয়, বাংলাদেশ)

সূরা
আন্তর্জাতিক ক্রিকেটে জ্যাক ক্যালিসের শতরানের তালিকা

জ্যাক ক্যালিস হলেন একজন দক্ষিণ আফ্রিকান ক্রিকেটার যিনি একজন অল-রাউন্ডার হিসেবে খেলে থাকেন। তাকে সর্বকালের সর্বশ্রেষ্ট ক্রিকেটার হিসেবে বিবেচনা করা হয়, এবং স্যার গারফিল্ড সোবার্সের সাথে সর্বকালের সর্বশ্রেষ্ঠ অলরাউন্ডার হিসেবে বিবেচনা করা হয়। তিনি টেস্ট ক্রিকেটে ৪৫টি শতক (১০০ বা তার অধিক রান করেছেন এক ইনিংসে) যা কোন দক্ষিণ আফ্রিকান ক্রিকেটার হিসেবে সর্বাধিক।, এবং একদিনের আন্তর্জাতিক (ওডিআইয়ে) করেছেন ১৭টি শতক। তিনি সকল দক্ষিণ আফ্রিকান ব্যাটসম্যানদের মধ্যে টেস্ট ক্রিকেট এবং ওডিআই উভয় প্রতিযোগিতায় সর্বাধিক রান সংগ্রকারী ব্যাটসম্যান।

নির্দেশনা

টেস্ট শতকসমূহ

ওয়ানডে শতকসমূহ

তথ্যসূত্র

বহিঃসংযোগ 
 Player Profile: Jacques Kallis from Cricinfo
 Player Profile: Jacques Kallis from CricketArchive

দক্ষিণ আফ্রিকান ক্রিকেট তালিকা
খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
একদিনের আন্তর্জাতিক ক্রিকেটের রেকর্ডসমূহ
মিনার

মিনার (;  , , from 	) হল মসজিদের সাথে যুক্ত স্থাপত্য। এতে থাকে ভিত্তি, উথিত অংশ ও একটি গ্যালারি। মিনারের শীর্ষভাগ মসজিদের থেকে উচু হয়। এর শীর্ষভাগ সূচালো বা পেয়াজাকৃতির হয়ে থাকে। আজানের আওয়াজ দূরে পৌছানোর জন্য মিনারের ব্যবহার হয়।

ব্যবহার
মূলত আজানের শব্দ দূরে পৌছানোর জন্য মিনারের ব্যবহার শুরু হয়। দিনে পাঁচবার নামাজের সময় আজান দেয়া হয়। আধুনিক যুগে মাইকের সাহায্যে আজান দেয়া হয়। তবে এরপরও মসজিদের স্থাপত্যে মিনারের ব্যবহার রয়েছে। মিনারের শীর্ষে মাইক যুক্ত করে শব্দ দূরে পৌছানো যায়।

ইতিহাস

প্রথমদিকে মদিনায় মিনারের ব্যবহার ছিল না। সেসময় ছাদের উপর থেকে আজান দেয়া হত। মুহাম্মদ  এর মৃত্যুর অনেক বছর পর মিনারের ব্যবহার শুরু হয়।

তিউনিসিয়ার উকবা মসজিদের বড় মিনারটি পৃথিবীর সবচেয়ে প্রাচীন টিকে থাকা মিনার। ৮৩৬ সালে এর নির্মাণ সম্পন্ন হয়। এটি মুসলিম বিশ্বের পশ্চিমভাগের মিনারের জন্য মডেল হিসেবে বিবেচিত হয়। এছাড়া পরবর্তী অনেক মিনারের জন্য এই মিনার মডেল হিসেবে কাজ করেছে।

সর্বোচ্চ মিনারটি মরক্কোর কাসাব্লাংকায় দ্বিতীয় হাসান মসজিদে অবস্থিত। এর উচ্চতা ২১০ মিটার (৬৮৯ ফুট)। ইট নির্মিত সর্বোচ্চ মিনার হল ভারতের দিল্লির কুতুব মিনার।

কিছু পুরনো মসজিদ, যেমন দামেস্কের উমাইয়া মসজিদে মিনার ওয়াচটাওয়ার হিসেবেও কাজ করত।

নির্মাণ
মিনারে মূলত তিনটি অংশ থাকে, যথা, ভিত্তি, উপরে উত্থিত অংশ ও গ্যালারি। মাটি খুড়ে শক্ত ভিত্তি নির্মাণ করতে হয়। মিনার বর্গাকার, বেলনাকার বা বহুভুজাকার হতে পারে। উত্থিত অংশ জুড়ে পেচানো সিড়ি কাঠামোকে অতিরিক্ত মজবুত হতে সাহায্য করে। শীর্ষভাগে গ্যালারি থেকে মুয়াজ্জিন আজান দেন। মিনার বিভিন্নভাবে অলংকরণ করার রীতি রয়েছে।

স্থানীয় শৈলী
অঞ্চল ও যুগ ভেদে মিনারের স্থাপত্যশৈলী ভিন্ন হতে পারে। নিচে এমন কিছু মিনারের নাম দেয়া হল:

তিউনিসিয়া
(৭ম শতাব্দী) উকবা মসজিদের চতুর্ভুজাকার মিনার। এটি বিশ্বের সর্বপ্রাচীন মিনার।
তুরস্ক (১১শ শতাব্দী)
১,২,৪ বা ৬টি মিনার মসজিদের আকারের মত। সরু, গোলাকার মিনার আকৃতির মিনার নির্মিত হত।
মিশর (৭ম শতাব্দী)/সিরিয়া (১৩শ শতাব্দী পর্যন্ত)
মসজিদের চার কোণে নিচু বর্গাকার মিনার।
ইরাক
কোণাকৃতির মুক্তভাবে দাঁড়ানো মিনার। সাথে পেচানো সিড়ি যুক্ত।
মিশর (১৫শ শতাব্দী)
অষ্টভুজাকার। উপরে ও নিচে মোট দুটি বারান্দার মধ্যে উপরেরটি নিচেরটির তুলনায় ছোট। মুকারণাস যুক্ত ও সূচালো শীর্ষ।
পারস্য (১৭শ শতাব্দী)
সাধারণত মসজিদের প্রবেশপথে দুই জোড়া সরু নীল টাইলস যুক্ত মিনার।
তাতারস্তান (১৮শ শতাব্দী)
তাতার মসজিদ: ছাদের কেন্দ্রে একটি মূল মিনার।
মরক্কো
সাধারণত একটি বর্গাকার মিনার। ব্যতিক্রম ক্ষেত্রে উত্তরের শহরগুলোতে কয়েকটা অষ্টাভুজাকার মিনার ও মওলা ইদ্রিসে গোলাকৃতির মিনার দেখা যায়। 
দক্ষিণ এশিয়া
অষ্টাভুজাকার, সাধারণত তিনটি বারান্দা যুক্ত, শীর্ষভাগে সূচালো পেয়াজাকৃতির গম্বুজ থাকে।

উদাহরণ

আরও দেখুন
মসজিদ

তথ্যসূত্র

আরও পড়ুন
 Jonathan M. Bloom (1989), Minaret, symbol of Islam, Oxford University Press.

বহিঃসংযোগ

"The Minaret, Symbol of a Civilization"

ইসলামি স্থাপত্য
মসজিদ স্থাপত্য
আরবি শব্দ ও বাক্যাংশ
আরবীয় স্থাপত্য
ইসলামি স্থাপত্য উপাদান
স্থাপত্য উপাদান
মিনার
ইসলামি পরিভাষা
ইরানি স্থাপত্য
ব্রুস রিড

ব্রুস অ্যান্থনি রিড (; জন্ম: ১৪ মার্চ, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৫ থেকে ১৯৯২ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট খেলেন। এছাড়াও ব্রুস রিড ভারত দলের পক্ষে বোলিং কোচের দায়িত্ব পালন করেন। ঘরোয়া ক্রিকেটের শেফিল্ড শীল্ডে ওয়েস্টার্ন অস্ট্রেলিয়ার সদস্য ছিলেন তিনি।

খেলোয়াড়ী জীবন 
৬ ফুট ৮ ইঞ্চি উচ্চতার অধিকারী রিডের দৈহিক উচ্চতা সাবেক ওয়েস্ট ইন্ডিজের বিখ্যাত ফাস্ট বোলার জোয়েল গার্নারের সমতুল্য। উভয়েই আন্তর্জাতিক ক্রিকেটে সর্বোচ্চ উচ্চতার অধিকারী ক্রিকেটার ছিলেন যা পরবর্তীকালে পাকিস্তানি ফাস্ট বোলার মোহাম্মদ ইরফানের আবির্ভাবে রেকর্ড ভেঙ্গে যায়।

ডিসেম্বর, ১৯৮৫ থেকে ডিসেম্বর, ১৯৯২ সাল পর্যন্ত টেস্টে ও জানুয়ারি, ১৯৮৬ থেকে মার্চ, ১৯৯২ পর্যন্ত একদিনের আন্তর্জাতিকে সক্রিয় ছিলেন তিনি। সমগ্র খেলোয়াড়ী জীবনে ২৭ টেস্টে ২৪.৬৩ গড়ে ১১৩ উইকেট এবং ৬৩ একদিনের আন্তর্জাতিকে ৬১ উইকেট তুলে নেন।

বামহাতি ফাস্ট-মিডিয়াম বোলিংয়ে সহজাত সুইং করতে দক্ষ ছিলেন তিনি। তার বিরাট উচ্চতা বলের নিখুঁত লক্ষ্যে হানতে সহযোগিতা করেছে। প্রায়শঃই তিনি আঘাতে জর্জরিত থাকতেন ও খুব কম সময়ই পরিপূর্ণভাবে সুস্থদেহে মাঠে নামতেন। তারপরও তিনি ১৯৯০-৯১ মৌসুমে অ্যাশেজ সিরিজে ইংল্যান্ডের বিপক্ষে অংশগ্রহণ করে পাঁচ টেস্টে ২৭ উইকেট দখল করেছিলেন।

কীর্তিগাঁথা 
জালালউদ্দিনের পর একদিনের আন্তর্জাতিকের ইতিহাসে দ্বিতীয় খেলোয়াড় হিসেবে তিনি হ্যাট্রিক করার গৌরব অর্জন করেন। ২৯ জানুয়ারি, ১৯৮৬ তারিখে সিডনি ক্রিকেট গ্রাউন্ডে অনুষ্ঠিত একদিনের আন্তর্জাতিকে নিউজিল্যান্ডের বিপক্ষে এ কীর্তিগাঁথা রচনা করেন। খেলায় তিনি ধারাবাহিকভাবে ব্রুস ব্লেয়ার, আরিভন ম্যাকসুইনে ও স্টুয়ার্ট গিলেপ্সিকে আউট করেন।

অবসর 
খেলোয়াড় জীবন থেকে অবসর নেয়ার পর বোলিং কোচ হিসেবে নিজেকে জড়িত করেন। ভারত ও জিম্বাবুয়ের বোলিং কোচের দায়িত্ব পালনের পাশাপাশি কাউন্টি ক্রিকেটে হ্যাম্পশায়ার দলেরও কোচ ছিলেন তিনি। এছাড়াও অস্ট্রেলীয় ফাস্ট বোলার নাথান ব্র্যাকেনের বোলার হিসেবে গড়ে তুলতেও সহায়তা করেন। নিউজিল্যান্ডীয় ব্যাটসম্যান জন রিড তার কাকাতো ভাই।

তথ্যসূত্র

বহিঃসংযোগ

গ্রন্থপঞ্জি 

১৯৬৩-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
একদিনের আন্তর্জাতিকে হ্যাট্রিক লাভকারী
অস্ট্রেলীয় ক্রিকেট কোচ
ওয়েস্টার্ন অস্ট্রেলিয়ার ক্রিকেটার
বর্ষসেরা ওয়েস্টার্ন অস্ট্রেলিয়ান স্পোর্টস স্টার বিজয়ী
পার্থ, পশ্চিম অস্ট্রেলিয়া থেকে আগত ক্রিকেটার
২০শ শতাব্দীর অস্ট্রেলীয় পুরুষ ক্রীড়াবিদ
মিম্বর

মিম্বর () হল মসজিদে ইমামের খুতবা প্রদানের জন্য উচু স্থান। একে মিনবরও বলা হয়। আরবিতে এর বহুবচন হল মানাবির।

মিম্বর সাধারণ মেঝে থেকে কয়েকধাপ উচু হয়ে থাকে। তবে ছোট টাওয়ার আকারের মিম্বরও দেখা যায়। মুহাম্মদ  তিন ধাপ বিশিষ্ট মিম্বর ব্যবহার করতেন। মিহরাবের ডানপাশে মিম্বর স্থাপন করা হয়। মিম্বর ইমামের কর্তৃত্বের একটি নিদর্শন।

সবচেয়ে পুরনো মিম্বর উকবা মসজিদে দেখতে পাওয়া যায়। এটির সময়কাল ১১শ শতাব্দী নির্ণয় করা হয়। এতে ১১ধাপ বিশিষ্ট সিড়ি রয়েছে এবং এটি কাঠ নির্মিত। একে ইসলামি কাঠখোদাই শিল্পের একটি উজ্জ্বল নিদর্শন হিসেবে গণ্য করা হয়।

তথ্যসূত্র

গ্রন্থপঞ্জি
 Lynette Singer (ed.): The Minbar of Saladin. Reconstructing a Jewel of Islamic Art  (London: Thames & Hudson 2008).

মসজিদ স্থাপত্য
ইসলামি স্থাপত্য উপাদান
ইসলামি পরিভাষা
ধর্মীয় আসবাব
সিলেট সরকারি পাইলট উচ্চ বিদ্যালয়

সিলেট সরকারি পাইলট উচ্চ বিদ্যালয় হলো বাংলাদেশের  চতুর্থ প্রাচীনতম বিদ্যালয় এবং একই সাথে ভারতীয় উপমহাদেশের প্রাচীন বিদ্যালয়গুলোর মধ্যে অন্যতম। এটি ১৮৩৬ খ্রিষ্টাব্দে স্থাপিত হয়। বিদ্যালয়টি সিলেট জেলার সুরমা নদীর তীরে কালীঘাটে অবস্থিত। ১৯৯১ সাল থেকে এটি দুই শিফটে (দিবা ও প্রভাতী) একজন প্রধান ও দুইজন সহকারী প্রধান শিক্ষক সহ মোট ৫৫ জন শিক্ষক দিয়ে পরিচালিত হচ্ছে।

ইতিহাস

ঊনবিংশ শতাব্দী 
১৮৩০ সালের দিকে ইস্ট ইন্ডিয়া কোম্পানির শাসনামলে লর্ড বেন্টিক এই অঞ্চলের মানুষ যেন সঠিকভাবে ইংরেজি বলতে পারে সেই লক্ষ্যে এই বিদ্যালয়টি স্থাপনের নির্দেশ দেন। ১৮৪১ সালে এখানে মাত্র ৪১ জন ছাত্র পড়াশোনা করত। এরপর রেভেন্ডার প্রাইজ প্রধান শিক্ষক হিসাবে বিদ্যালয়টির দায়িত্ব নেন এবং বিদ্যালয়টিকে একটি মিশনারি বিদ্যালয়ে রুপান্তর করেন। তখন বিদ্যালয়টি রেভেরেন্ড প্রাইজের কাছে হস্তান্তর করা হয়। ১৮৬৯ সালে বিদ্যালয়টির নাম পরিবর্তন করে "সিলেট সরকারি পাইলট উচ্চ বিদ্যালয়" নামকরণ করা হয় এবং রায় সাহেব দুর্গা কুমার বসুকে বিদ্যালয়টির প্রধান শিক্ষক হিসেবে নিয়োগ দেয়া হয়। ১৮৯৭ সালের ভূমিকম্পে বিদ্যালয়টি ধ্বংসপ্রাপ্ত হয় এবং পরবর্তীতে বিদ্যালয়টি সরিয়ে নিয়ে বর্তমানে যে স্থানে রয়েছে (কালীঘাট) সেখানে স্থানান্তর করা হয়।

বিংশ শতাব্দী 
১৯০৩ সালে রায় সাহেব দুর্গা কুমার বসু স্বেচ্ছায় অবসর গ্রহণ করলে বৈকুণ্ঠনাথ ভট্টাচার্য বিদ্যালয়টির প্রধান শিক্ষক হিসেবে দায়িত্ব গ্রহণ করেন। ১৯১৮ সালে আরও একটি ভূমিকম্পে বিদ্যালয়টি ধ্বংসপ্রাপ্ত হয় এবং ১৯১৯ সালে বিদ্যালয়টি পুনঃস্থাপিত হয়। এটি ১৯২৬ সালে ভয়াবহ বন্যার ক্ষতিগ্রস্ত হয় এবং ১৯২৯ সালে শুধুমাত্র একটি ভবন ছাড়া পুরো বিদ্যালয়টি আগুনে পুড়ে যায়। ১৯৩৯ সালে দ্বিতীয় বিশ্বযুদ্ধের সময় বিদ্যালয় ভবনকে সৈনিকদের থাকার ক্যাম্প হিসেবে ব্যবহার করা হয় এবং সৈনিকরা চলে যাওয়ার পর বিদ্যালয়টির কাজ পুনরায় শুরু হয়। ১৯৬২ সালে আব্দুল ওয়াহিদ চৌধুরী প্রধান শিক্ষকের দায়িত্ব গ্রহণ করেন এবং বিজ্ঞানাগারের উন্নতি করান এবং শিক্ষকের সংখ্যা বৃদ্ধি করেন। ১৯৬৭ সালে তিনি চট্টগ্রাম বিভাগের সেরা প্রধান শিক্ষক হিসেবে নির্বাচিত হন । একই সালে বিদ্যালয়টির আমূল পরিবর্তনের কারণে তাকে "তমগা-ই-খেদমাত" পুরস্কার দেয়া হয়। ১৯৭১ সালে পাকিস্তানি  সৈন্যরা বিদ্যালয়টিতে আগুন লাগিয়ে দেয়, অনেক গুরুত্বপূর্ণ তথ্যাদি ধ্বংস করে এবং বিভিন্ন বই পুস্তক জ্বালিয়ে দেয়।

ক্লাসের সময়সূচী 
প্রভাতি শাখা:
সকাল ৭:১০ টা - দুপুর ১১:৪৫ টা।

দিবা শাখা:
দুপুর ১২:০০ টা - বেলা ৪:১৫ টা।

কলেজে উন্নীতকরণ 
২০১৩ সালে এটিকে কলেজে উন্নীত করার কথা হয়ে থাকলেও এখনো পর্যন্ত এটিকে কলেজে উন্নীতকরণ করা হয়নি ।

উল্লেখযোগ্য প্রাক্তন 
 সৈয়দ মুজতবা আলী - সাহিত্যিক 
 জেনারেল এম এ জি ওসমানী - মুক্তিযুদ্ধের সর্বাধিনায়ক 
 হুমায়ূন রশীদ চৌধুরী - সাবেক স্পীকার
 আবুল মাল আবদুল মুহিত - সাবেক অর্থমন্ত্রী
 শাহ এ এম এস কিবরিয়া - সাবেক অর্থমন্ত্রী
 ব্রিগেডিয়ার ডা.এম এ মালিক - জাতীয় অধ্যাপক,বাংলাদেশের হৃদরোগ চিকিৎসার পথিকৃৎ
 ই.এ. চৌধুরী -বাংলাদেশ পুলিশের সাবেক আইজিপি এবং ঢাকা মেট্রোপলিটন পুলিশের প্রথম কমিশনার
 সৈয়দ মঞ্জুরুল ইসলাম - সাহিত্যিক
 বিপিন চন্দ্র পাল - স্বদেশী আন্দোলনের অন্যতম প্রধান নেতা
 ড.এ কে আব্দুল মোমেন - সাবেক পররাষ্ট্রমন্ত্রী

আরো দেখুন 
 :বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী

তথ্যসূত্র 

সিলেট জেলার বিদ্যালয়
১৮৩৬-এ ব্রিটিশ ভারতে প্রতিষ্ঠিত
১৮৩৬-এ প্রতিষ্ঠিত শিক্ষাপ্রতিষ্ঠান
রুকু

রুকু () একটি আরবী শব্দ যা দ্বারা ইসলামী পরিভাষায় দুটি বিষয়কে বুঝানো হয়:

 নামাজের একটি অংশ; নামাজে কিরাতের পর মাথা ঝুঁকিয়ে দুই হাত দিয়ে হাটু ধরে রুকু করা হয় যা নামাজের অন্যতম আবশ্যকীয় অংশ।
 কোরআনের এক একটি অংশ; কোরআনে প্রতিটি প্যারা এক একটি রুকু হিসাবে গণ্য হয়।

কুরআনের পরিভাষায় 
কুরআনের রুকু শব্দের ব্যবহার রয়েছে।
রুকু অর্থ বিনয়াবনত হওয়া।
আজ্ঞাবহ।

আরও দেখুন
 রাকাত
 সিজদা

তথ্যসূত্র 

নামাজ
আরবি শব্দ ও বাক্যাংশ
নামাজের পরিভাষা
সিজদা

সুজুদ () বা সাজদাহ () (সিজদা বলে পরিচিত) নামাজের একটি অংশ। রুকু থেকে দাঁড়িয়ে এরপর মাটিতে কপাল ও নাক স্পর্শ করে সিজদা করা হয়। একইসাথে হাটু ও হাতের পাতায় মাটিতে স্থাপন করা হয়। সিজদা নামাজের অন্যতম আবশ্যকীয় অংশ। সিজদা কাবার দিকে মুখ করে দিতে হয়। সিজদার সময় সুবহানা রাব্বিয়াল আলা (سُبْحَانَ رَبِّيَ الْأَعْلَى) তসবিহ পড়তে হয়।

অন্যান্য ব্যবহার
কুরআনের কিছু আয়াতকে সিজদার আয়াত বলা হয়। এসব আয়াত তিলাওয়াত করলে তিলাওয়াতকারী ও শ্রোতা উভয়ের জন্য সিজদা দেয়া আবশ্যক হয়ে যায়। এছাড়া নামাজে কোনো ওয়াজিব লঙ্ঘন হলে সিজদা সাহু দিয়ে তা সংশোধন করে নিতে হয়। তবে ফরজ লঙ্ঘন হলে সিজদা সাহু দিলেও সংশোধন হয় না। সুন্নত বা মুস্তাহাব লঙ্ঘন হলে সিজদা সাহু দেয়ার প্রয়োজন নেই।

আরও দেখুন
সিজদা সাহু

তথ্যসূত্র

বহিঃসংযোগ
 USC-MSA Compendium of Muslim Texts
 Detailed study of the word "SuJuD" in The Quran

নামাজ
আরবি শব্দ ও বাক্যাংশ
মুদ্রণবিদ্যা
নামাজের পরিভাষা
২০১৫ আইসিসি আফ্রিকা টুয়েন্টি২০ চ্যাম্পিয়নশিপ

২০১৫ আইসিসি আফ্রিকা টুয়েন্টি২০ চ্যাম্পিয়নশীপ এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া,  তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে।

পয়েন্ট তালিকা 

জয় - ২ পয়েন্ট
পরাজয় - ০ পয়েন্ট
টাই বা ফলাফল না এলে - ১ পয়েন্ট

তথ্যসূত্র

আরও দেখুন 
 আইসিসি বিশ্ব টুয়েন্টি২০ বাছাইপর্ব
 আফ্রিকান ক্রিকেট অ্যাসোসিয়েশন
 ২০১৫ আইসিসি বিশ্ব টুয়েন্টি২০ বাছাইপর্ব
 আন্তর্জাতিক ক্রিকেট কাউন্সিলের সদস্যদের তালিকা

২০১৬ আইসিসি বিশ্ব টুয়েন্টি২০
২০১৪–১৫ আন্তর্জাতিক ক্রিকেট প্রতিযোগিতা
২০১৫-এ দক্ষিণ আফ্রিকান ক্রিকেট
দক্ষিণ আফ্রিকায় অনুষ্ঠিত আন্তর্জাতিক ক্রীড়া প্রতিযোগিতা
দক্ষিণ আফ্রিকায় আন্তর্জাতিক ক্রিকেট প্রতিযোগিতা
কায়সার বাগ

কায়সার বাগ (হিন্দি: क़ैसरबाग़, উর্দু: , , সম্রাটের বাগান) ভারতের লখনৌ শহরে অবস্থিত একটি কমপ্লেক্স। লখনৌয়ের শেষ নবাব ওয়াজেদ আলি শাহ এটি নির্মাণ করেন।

আরও দেখুন
লখনৌয়ের স্থাপত্য
মীনা বাজার

তথ্যসূত্র

বহিঃসংযোগ

Columbia University: Pictures of Qaisarbagh

উত্তর প্রদেশের দালান ও স্থাপনা
উত্তর প্রদেশের বাগান
১৮৫৭ সালের সিপাহী বিদ্রোহ
লখনৌয়ের পর্যটক আকর্ষণ
১৮৫৭ সালে ভারতের বিদ্রোহ
আমিরুল মুমিনিন

’আমিরুল মু’মিনিন () হচ্ছে মুসলিম খলিফার ক্ষেত্রে ব্যবহৃত একটি সম্মানসূচক উপাধি। এর অর্থ হচ্ছে "বিশ্বাসীদের নেতা"। রাশিদুন খিলাফতের দ্বিতীয় খলিফা উমর ইবনুল খাত্তাবের সময় থেকে খলিফাদের ক্ষেত্রে এই উপাধি ব্যবহৃত হয়ে আসছে। এছাড়াও খলিফাদের বাইরেও বিভিন্ন সময়ে বিভিন্ন মুসলিম শাসক এই উপাধি ব্যবহার করেছেন এবং বর্তমানেও কিছু ইসলামি রাষ্ট্রের শাসকদের মাঝে এর ব্যবহার লক্ষ্য করা যায়।

বর্তমান বিশ্বে ১০০ বছর পর (২০২১) সালে তালিবান আফগানিস্তানে ক্ষমতায় আসার মাধ্যমে নতুন আমিরুল মুমিনিন উপাধি লাভ করেছে।

হজরত উমরকে ‘আমিরুল মুমেনিন’ (মুমিনদের নেতা) বলা হয়েছে কারণ তিনি ইসলামের ন্যায় ও নীতি অনুযায়ী শাসন করেছেন এবং মুসলিম সম্প্রদায়ের মধ্যে ন্যায়বিচার প্রতিষ্ঠা করেছেন। তার শাসন ছিল অত্যন্ত কঠোর, তবে ন্যায়পরায়ণ ও মানবিক। তিনি একজন সৎ, মিতব্যয়ী নেতা ছিলেন এবং সমাজের সর্বস্তরের মানুষের জন্য সঠিক পথপ্রদর্শক ছিলেন। তার বিচক্ষণ নেতৃত্বে ইসলামী সমাজ সুসংহত ও শান্তিপূর্ণ ছিল, এবং তার এই অসামান্য নেতৃত্বগুণের কারণেই তাকে ‘আমিরুল মুমেনিন’ বলা হয়।

আরও দেখুন 
 আলমামি
 সাহাবা
 শুরাহ

তথ্যসূত্র

তথ্যসূত্র 
courstika

খিলাফত
খলিফা
শরিয়াহ-তে আরবি শব্দ ও বাক্যাংশ
ইসলামি সম্মানসূচক উপাধি
টুংভূম

টুংভূম বা তুঙ্গভূম অধুনা ভারতের পশ্চিমবঙ্গ রাজ্যের বাঁকুড়া জেলার রাইপুরের দক্ষিণাঞ্চলে অবস্থিত একটি প্রাচীন রাজ্যের নাম।

ইতিহাস
স্থানীয় কিংবদন্তি অনুসারে, টুং দেও গণ্ডকী নদীর তীরবর্তী অঞ্চল থেকে পুরীতে তীর্থ করতে এসেছিলেন। জগন্নাথের আশীর্বাদে তিনি পুরীর রাজা হন। জগন্নাথ তার নাতি গঙ্গাধর টুংকে স্বপ্নাদেশে জানান যে তার পরে পুরীর সিংহাসনে কোনো উত্তরাধিকার থাকবে না। তাই তাঁর পুত্র যেন নিজের নাম পরিবর্তন করে অন্য কোনো অঞ্চলে চলে যান; সেখানে তিনি রাজা হতে পারবেন।

দশ বছর ঘুরতে ঘুরতে গঙ্গাধর টুঙের পুত্র নুকুর টুং নিজের স্ত্রী, ধনসম্পতি ও সৈন্যসামন্ত নিয়ে ১৩৪৮ সালে (অন্যমতে ১৪৪৮ সালে) শ্যামসুন্দরপুরের কাছে টিকরাপাড়া নামে এক জায়গায় এসে বসতি স্থাপন করেন। সেই সময় রাজগ্রাম নামে সেই জায়গাটি শ্যামসুন্দরপুর, ফুলকুসমা, রায়পুর, সিমলাপাল ও ভালাইদিহা নিয়ে গঠিত ছিল। আগে সামন্তসার রাজা সেখানে রাজত্ব করতেন। এক অগ্নিকাণ্ডে তার পরিবার-পরিজনের মৃত্যু হয়েছিল। শাসকহীন সেই অঞ্চল ডাকাতদের রাজত্বে পরিণত হয়েছিল। নুকুর টুং ডাকাতদের পরাজিত করে সেখানে রাজা হয়ে বসেন। নাম নেন ছত্রনারায়ণ দেব। তিনি তার রাজ্যের নাম রেখেছিলেন জগন্নাথপুর। তিনি ২৫২টি উৎকল ব্রাহ্মণ পরিবারকে সেই অঞ্চলে এনেছিলেন।

রাজা তাঁর গুরু ও সেনাপতি শ্রীপতি মহাপাত্রকে সিমলাপাল পরগণা দান করেন। শিখর রাজপরিবারের এক সদস্যকে রাইপুর পরগণাটি দান করা হয়েছিল। পরে শ্যামসুন্দরপুর ও ফুলকুসমা পরগণাদুটি নিয়ে পরিবারের সদস্যদের মধ্যে অন্তর্কলহ শুরু হয়।

পাদটীকা

বাঁকুড়া জেলা
কজঙ্গল

কজঙ্গল ছিল অধুনা ভারতের পূর্বাঞ্চলে অবস্থিত একটি প্রাচীন রাজ্য। পশ্চিমবঙ্গের বীরভূম জেলা ও ঝাড়খণ্ডের সাঁওতাল পরগনা বিভাগের অংশবিশেষে এই রাজ্য বিস্তৃত ছিল।

ইতিহাস 
খ্রিস্টীয় একাদশ শতাব্দীতে রাজা হরিবরমাধবের মন্ত্রী ভট্ট ভবদেবের ভুবনেশ্বর শিলালিপিতে রাঢ় অঞ্চলে একটি জঙ্গল রাজ্যের কথা জানা যায়। চীনা সন্ন্যাসী-পর্যটক হিউয়েন সাঙের বিবরণীতে কজঙ্গলের উল্লেখ আছে। তিনি খ্রিস্টীয় সপ্তম শতাব্দীতে চম্পা (ভাগলপুর) থেকে কজঙ্গলে আসেন এবং সেখান থেকে পুণ্ড্রবর্ধন যাত্রা করেন। তিনি লিখেছেন, কজঙ্গলের উত্তর সীমা গঙ্গা নদী থেকে খুব দূরে ছিল না। এই জঙ্গলের দক্ষিণাঞ্চলে অনেক হাতি ছিল। এখানকার অধিবাসীরা ছিলেন সরল, বিদ্বান ও শিক্ষানুরাগী।

পালি ধর্মগ্রন্থ বিনয়পিটক অনুসারে, আর্যাবর্তের পূর্ব সীমা ছিল কজঙ্গল।

পাদটীকা 

পশ্চিমবঙ্গের ইতিহাস
বীরভূম জেলা
ঐতিহাসিক ভারতীয় অঞ্চল
লিসা হেইডোন

লিসা হেইডোন (জন্ম: এলিজেবেথ মেরি হেইডোন; ১৭ জুন ১৯৮৬) একজন ভারতীয় মডেল, অভিনেত্রী, কুইন (২০১৪) চলচ্চিত্রের জন্য পরিচিত। তিনি ১৯ বছর বয়সে অস্ট্রেলিয়ায় মডেলিং শুরু করেন।

টেলিভিশন তালিকা

চলচ্চিত্রের তালিকা

আরোও দেখুন

ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ

১৯৮৬-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ভারতীয় মডেল
চেন্নাইয়ের নারী মডেল
লালবাণী পরিবার
চেন্নাইয়ের অভিনেত্রী
হিন্দি চলচ্চিত্র অভিনেত্রী
বাঁশলোই নদী

বাঁশলোই নদী হল ভাগীরথী নদীর একটি উপনদী।

ভূগোল
বাঁশলোই নদীর উৎপত্তি ভারতের ঝাড়খণ্ড রাজ্যের সাহেবগঞ্জ জেলার বাঁশ পাহাড়ে। এটি ঝাড়খণ্ডের পাকুড় জেলা  এবং পশ্চিমবঙ্গের বীরভূম ও মুর্শিদাবাদ জেলার উপর দিয়ে প্রবাহিত হয়ে জঙ্গিপুরের উত্তরে হুগলি নদীতে মিশেছে। এই নদীর অববাহিকা অঞ্চলের আয়তন ।

বন্যা
ছোটোনাগপুর মালভূমি থেকে উৎপন্ন অন্যান্য নদীর মতো বাঁশলোই নদীতেও বর্ষাকালে প্রচুর বৃষ্টি ও সীমিত জল পরিবহন ক্ষমতার জন্য বন্যা পরিস্থিতির সৃষ্টি হয়। জঙ্গিপুর ও কালনা শহরের মধ্যবর্তী অঞ্চলে বাঁশলোই নদীতে বন্যা দেখা যায়। এই অঞ্চলে ভাগীরথীর জলধারণ ক্ষমতা সর্বাধিক । অতিরিক্ত বৃষ্টির ফলে এর চেয়ে বেশি জল হলে বন্যা পরিস্থিতি দেখা যায়।

পাদটীকা

পশ্চিমবঙ্গের নদী
ঝাড়খণ্ডের নদী
তাপগতিবিদ্যার প্রথম সূত্র

তাপগতিবিদ্যার প্রথম সূত্র () প্রকৃতপক্ষে শক্তির নিত্যতা সূত্রের একটি বিশেষ রূপ।  বিজ্ঞানী জেমস প্রেসকট জুল সর্বপ্রথম কাজ ও তাপের মধ্যে একটি সঠিক সম্পর্ক নির্ণয় করেন এবং একে সূত্র আকারে প্রকাশ করেন। তাপগতিবিদ্যার প্রথম সূত্রটিকে সাধারণত বিবৃত করা হয় এভাবে যে, কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়। 
ক্ষুদ্রাতিক্ষুদ্র প্রদানকৃত তাপ dQ, অভ্যন্তরীণ শক্তি বৃদ্ধি dU এবং সম্পাদিত কাজ dW হলে, গাণিতিক বিবৃতিটি হবে:

ইতিহাস
তাপগতিবিদ্যার প্রথম সূত্রটি প্রায় অর্ধ শতাব্দীর গবেষণার ফল। এই সূত্রের প্রথম পূর্ণাঙ্গ বিবৃতিটি পাওয়া যায় ১৮৫০ সালে রুডলফ ক্লসিয়াস ও উইলিয়াম রানকিন এর কাছে।  রানকিনের বিবৃতিটি ক্লসিয়াসের মতো স্পষ্ট ছিল না। জুলিয়াস রবার্ট ভন মেয়ার ১৮৪১ সালে একটি বিবৃতি দেন যে, স্থির চাপে কোনো বস্তুর প্রসারণের জন্য ব্যবহৃত তাপ কাজের সাথে আন্তঃপরিবর্তনশীল। কিন্তু এটি প্রথম সূত্রের সাধারণ বিবৃতি নয়।

প্রকৃত বিবৃতি: "তাপগতীয় পদ্ধতি"

চাক্রিক তাপগতীয় প্রক্রিয়া বিবেচনা করে তাপগতিবিদ্যার প্রথম সূত্রের সর্বপ্রথম পরিষ্কার বিবৃতি দেন ক্লসিয়াস ১৮৫০ সালে।
 "সকল ক্ষেত্রে যেখানে তাপের মাধ্যমে কাজ সম্পাদন করা হয় সেখানে, গৃহীত তাপ কৃত কাজের সমানুপাতিক; বিপরীতভাবে, সমান পরিমাণের কাজ সমান শক্তি উৎপন্ন করে” 
ক্লসিয়াস অভ্যন্তরীণ শক্তি ধারণা ব্যবহার করে আরো একভাবে সূত্রটি বিবৃত করেছেন
 "তাপগতীয় প্রক্রিয়ায় কোনো বদ্ধ ব্যবস্থার অভ্যন্তরীণ শক্তির পরিবর্তন ঐ ব্যবস্থায় গৃহীত তাপ ও ব্যবস্থা কর্তৃক কৃত কাজের বিয়োগ ফলের সমান।".

বিবৃতি 
কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়।

সূত্র

তথ্যসূত্র

তাপগতিবিদ্যার সূত্র
পদার্থবিজ্ঞানের সমীকরণ